MT
16.5.2022
Il-Ġurnal Uffiċjali tal-Unjoni Ewropea
C 198/57
Talbiet Ir-rikorrenti titlob li l-Qorti Ġenerali jogħġobha: — tannulla d-deċiżjoni tal-Kummissjoni Ewropea tas-16 ta’ Lulju 2021 dwar l-Għajnuna mill-Istat SA.57116 – COVID-19: Garanzija ta’ self mill-Istat u self mill-Istat lil KLM; u — tikkundanna lill-Kummissjoni għall-ispejjeż.
Motivi u argumenti prinċipali Insostenn tar-rikors tagħha, ir-rikorrenti tinvoka ħames motivi. 1.
L-ewwel motiv: il-Kummissjoni naqset milli tiddefinixxi b’mod adegwat il-benefiċjarju billi (i) qieset li KLM kienet l-unika benefiċjarja tal-għajnuna mogħtija mill-Pajjiżi l-Baxxi u (ii) naqset milli tiżgura li l-għajnuna mogħtija preċedentement lill-grupp Air France-KLM ma tkunx tista’ tkun ta’ benefiċċju għal KLM jew tgħaddi lil din tal-aħħar. 2.
It-tieni motiv: id-deċiżjoni tmur kontra dispożizzjonijiet speċifiċi tat-Trattat FUE u l-prinċipji ġenerali tad-dritt tal-Unjoni Ewropea li servew ta’ bażi għal-liberalizzazzjoni tat-trasport bl-ajru fl-Unjoni sa mill-aħħar tas-snin tmenin (jiġifieri, nondiskriminazzjoni, libertà li jiġu pprovduti servizzi u libertà ta’ stabbiliment). 3.
It-tielet motiv: il-Kummissjoni użat il-poteri tagħha b’mod żbaljat u applikat b’mod żbaljat l-Artikolu 107(3)(b) TFUE u l-Qafas Temporanju tagħha billi (i) naqset milli tindirizza disturb serju fl-ekonomija tal-Pajjiżi l-Baxxi u (ii) naqset milli tibbilanċja, minn naħa, l-effetti pożittivi tal-għajnuna u, min-naħa l-oħra, l-effetti negattivi fuq il-kundizzjonijiet tan-negozju u ż-żamma ta’ kompetizzjoni mingħajr distorsjoni (jiġifieri it-“test tal-ibbilanċjar”). 4.
Ir-raba’ motiv: il-Kummissjoni naqset milli tibda investigazzjoni formali minkejja l-eżistenza ta’ “diffikultajiet serji” u kisret id-drittijiet proċedurali tar-rikorrenti. 5.
Il-ħames motiv: il-Kummissjoni kisret id-dmir tagħha li tagħti motivazzjoni konformement mat-tieni paragrafu tal-Artikolu 296 TFUE.
Rikors ippreżentat fit-18 ta’ Marzu 2022 – Pinar Kuruyemiş Gida Ve Ihtiyaç Maddeleri Sanayi Ticaret vs EUIPO – Yadex International (pinar KURUYEMIŞ) (Kawża T-147/22) (2022/C 198/82) Lingwa tar-rikors: l-Ingliż Partijiet Rikorrent: Pinar Kuruyemiş Gida Ve Ihtiyaç Maddeleri Sanayi Ticaret AŞ (Karatay/Konya, it-Turkija) (rappreżentanti: M. López Camba u A. Lyubomirova Geleva, avukati) Konvenut: L-Uffiċċju tal-Proprjetà Intellettwali tal-Unjoni Ewropea (EUIPO) Parti oħra quddiem il-Bord tal-Appell: Yadex International GmbH (Frankfurt am Main, il-Ġermanja)
Informazzjoni dwar il-proċedimenti quddiem l-EUIPO Applikant għat-trade mark kontenzjuża: ir-rikorrenti quddiem il-Qorti Ġenerali Trade mark kontenzjuża kkonċernata: Applikazzjoni għat-trade mark figurattiva tal-Unjoni “pinar KURUYEMIŞ” – Applikazzjoni għal reġistrazzjoni Nru 18 160 742 Proċedimenti quddiem l-EUIPO: proċedimenti ta’ oppożizzjoni Deċiżjoni kkontestata: id-deċiżjoni tal-Ewwel Bord tal-Appell tal-EUIPO tat-12 ta’ Jannar 2022 fil-Każ R 1148/2021-1